
Анализ на резултатите от анкета към родителите
по НП ,,Хубаво е в детската градина” – Иновативен проект " Социално-емоционално развитие с LEGO ® Education  
„Моето дете-навици и специфичност“

В началото на учебната 2023-2024 год, направихме анкетно проучване сред родителите на децата от Четвърта група-основна сграда . Целта на проучването бе да разберем какви са нагласите на родителите за споделяне на индивидуални особености  за справянето на детето с емоциите, те помагат ли на децата си да ги разпознаят и преодолеят. 
В анкетата участваха 29 родители. 

1. На въпрос: Имало ли е детето преживяване в което да е изпитало силни чувства и какви? 

· 16 от 29 /4.64%/ са отговорили, че детето е преживяло страх;
· 8 от 29 /2.32%/ са отговорили, че детето е изпитало гняв;

· 5 от 29 /1.45%/ са отговорили, че детето е изпитало обида;

· 22 от 29 /6.38% / са отговорили, че детето е изпитало радост;

· 19 от 29 /5.51%/ са отговорили, че детето е изпитало обич.

2. На въпрос:  Има ли детето любим герой и какво му харесва в него?
· 17 от 29 /4.93%/ са отговорили, че детето харесва добрия и справедлив герой;

· 15 от 29 /4.35%/ за отговорили, че харесват силния герой.

3. На въпрос:  Когато четете приказка на детето си, говорите ли за емоциите, които изпитват героите? Дали ги е страх, какво изпитват в този момент…. ?
· 12 от 29 /3.48%/ отговарят, че разговарят за емоциите, които изпитват героите от приказките;
· 13 от 29 /3.77%/ отговарят, че понякога разговарят за емоциите, които изпитват героите от приказките;

· 2 от 29 /0.58%/ отговарят, че неразговарят за емоциите, които изпитват героите от приказките.

4. На въпрос:  Играете ли общи игри с детето си  и какви емоции пораждат те?

· 18 от 29 /5.22%/ отговарят, че често играят с децата си;

· 12 от 29 /3.48%/ отговарят, че понякога играят с децата си.

5. На въпрос:  Когато срещнете на пътя самотно животинче, детето какви чувства проявява?

· Всички родители отговарят, че децата им изпитват състрадателност и чувство за отговорност към животинчето.
 6. На въпрос:  Помагате ли на детето си да назовава емоциите? Децата не винаги намират   точните думи?

· 22 от 29 /6.38%/ отговарят, че помагат на децата си да назовават емоциите;

· 6 от 29 /1.74%/ отговарят, че понякога помагат на децата си да назовават емоциите.

7. На въпрос:  Понякога детските емоции са доста объркани. Вие разговаряте ли с детето за тях, за да се научи то да ги разпознава?
· 21 от 29 /6.09%/ отговарят, че разговарят с децата си за разпознаването на емоциите;
· 5 от 29 /1.45%/ отговарят, че понякога разговарят с децата си за разпознаването на емоциите.

8. На въпрос:  Знаем, че не всяко дете е готово да споделя дори и с най-близките си как е минал денят му в детската градина или навън. Какво го вълнува или притеснява? Как Вие стимулирате детето си към споделяне?
· Всички родители отговарят, че задават на децата си различни въпроси и така ги предразполагат към споделяне.
9. На въпрос:   След участие на детето на рожден ден, то показва ли своите емоции от преживяването и какви са те най-често?
· Всички родители отговарят, че децата много въодушевено разказват, че са прекарали прекрасно, запознали са се с нови приятели и са изпитали силно вълнение и радост от преживяването.
Изводи

Чрез въпросите в тази анкета искахме да проучим нагласите на родителите за разпознаване на емоциите на децата, как те помагат на децата да ги разпознават и да се справят с тях. Установихме, че всички родители са ангажирани с емоционалните състояния на децата си и им помагат в преодоляването на различните емоции.
